# Mimosa espinosa

La mimosa espinosa (Acacia paradoxa) és una espècie del gènere Acacia de la família de les lleguminoses. És nativa d'Austràlia, però s'ha introduït a altres contintents. Als Estats Units és una mala herba nociva ben coneguda a Califòrnia.

## Descripció

És un gran arbust que arriba a mesurar fins a 3 metres d'alt i ample. És dens de fullatge, i les fulles en realitat són pecíols ampliats. Els nous estan recoberts de pèls. L'arbust està també ple de llargues espines. Floreix en petits i brillants caps esfèrics amb flors gorgues. Els fruits són beines marrons de 4 a 7 cm de llargària.
Les espines que creixen a la base de les fulles dissuadeixen al bestiar d'alimentar-se d'aquesta planta o d'estar-hi a prop.
Acacia paradoxa està molt estesa a tota Austràlia, regenerant-se les llavors després de les pertorbacions, com seria el cas d'un incendi forestal, per exemple. Els ocells petits, com els de la família Troglodytidae, utilitzen aquesta planta com a refugi i hàbitat, alhora que és la font d'aliment per a arnes, papallones i altres insectes. Les aus també s'alimenten de les llavors.

## Taxonomia

Acacia paradoxa va ser descrita per Augustin Pyrame de Candolle i publicada a Catalogus plantarum horti botanici monspeliensis 74. 1813.

### Etimologia

* Acacia: nom genèric derivat del grec ακακία (akakia), que va ser atorgat pel botànic grec Pedanius Dioscorides (A.C. 90-40) per l'arbre medicinal A. nilotica al seu llibre De Materia Medica. El nom deriva de la paraula grega ακις (akis, "espines").
* paradoxa: epítet llatí que significa "paradoxal, no esperat".

### Sinonímia

| Acacia armata R. Br. Acacia armata var. angustifolia Benth. Acacia armata var. longipedunculata Regel Acacia armata var. microphylla Benth. Acacia armata var. ornithophora (Sweet) Benth. Acacia armata var. paradoxa (DC.) Ser. Acacia armata var. pendula Seem. Acacia armata var. plana Ser. Acacia armata var. typica Domin Acacia armata var. undulata Domin Acacia furcifera Lindl. Acacia hybrida Lodd. Acacia ornithophora Sweet | Acacia undulata Spin Acacia undulata Spreng. Acacia undulata var. longispina Vis. Acacia undulata Wendl. Acacia undulata Willd. Mimosa armata (R.Br.) Poir. Mimosa paradoxa (DC.) Poir. Mimosa paradoxa Dum.Cours. Phyllodoce armata (R. Br.) Link Phyllodoce undulata Link Racosperma armata (R.Br.) Mart. Racosperma paradoxum (DC.) C.Mart. Racosperma undulata (Wendl.) Mart. |

## Referències

* ↑ «Acacia paradoxa». Noms de plantes. Corpus de fitonímia catalana. TERMCAT, Centre de Terminologia. [Consulta: 21 febrer 2022].
* ↑ «Acacia paradoxa». Australian Plant Name Index (APNI), IBIS database. Centre for Plant Biodiversity Research, Australian Government, Canberra. Arxivat de l'original el 2022-09-28. [Consulta: 3 abril 2008].
* ↑ «Acacia paradoxa». Plants Profile. United States Department of Agriculture. [Consulta: 2 abril 2012].
* ↑ «Acacia paradoxa». Tropicos.org. Missouri Botanical Garden. [Consulta: 16 febrer 2013].
* ↑ «Acacia nilotica (acacia)». Plants & Fungi. Royal Botanic Gardens, Kew. Arxivat de l'original el 2010-01-12. [Consulta: 28 gener 2010].
* ↑ Quattrocchi, Umberto. CRC World Dictionary of Plant Names. 1 A-C. CRC Press, 2000, p. 6. ISBN 978-0-8493-2675-2.
* ↑ « paradoxa» a Epítetos Botánicos.
* ↑ «Acacia paradoxa» a EOL. Data consulta: 08 de gener de 2014.

## Bibliografia

* Anthony Y. Orchard & Annette J. G. Wilson: Flora of Australia: Mimosaceae Acacia, Band 11, Teil 1: Mimosaceae, Acacia, Csiro Publishing, 2001, 673 Seiten ISBN 978-0-643-05702-9
* Clement, B.A., Goff, C.M., Forbes, T.D.A. Toxic Amines and Alkaloids from Acacia rigidula, Phytochem. 1998, 49(5), 1377.
* Shulgin, Alexander and Ann, TiHKAL the Continuation. Transform Press, 1997. ISBN 0-9630096-9-9
* Stephen Midgley, Peter Stevens, Ben Richardson, Paul Gioia & Nicholas Lander: WorldWideWattle - Webseite über die Akazien, mit einem Schwerpunkt auf die australischen Arten.

## Enllaços externs

* FAO Timber Properties of Various Acacia Species